Zoutnet | News in brief | Derduisende se sigarette gesteel by Spar
Derduisende se sigarette gesteel by Spar
Written by: / Viewed: 615
Die Makhado Polisie het vanoggend bevestig dat die Soutpansberg Spar in Louis Trichardt die jongste slagoffer van 'n inbraak was.
Werknemers het bewus geword van die inbraak toe hulle die winkel oopgesluit het. Volgens plaaslike polisiewoordvoerder, konst. Irene Radzilane, het 'n onbekende getal verdagtes toegang tot die winkel gekry deur 'n gat in die dak te maak. Daar is beeldmateriaal van die inbraak, alhoewel die alarmstelsel blykbaar nie afgegaan het nie.
Die diewe het glo weggekom met oor die R100 000 se sigarette. "Die diewe het net sigarette gesteel en niks anders nie," het Radzilane gesê.